Esztergom Város forgalmi és parkolási rendjéről

(*Egységes szerkezetben a 13/2018. (XI.16.) 2/2019. (I.25.) 32/2020. (IX.17.) 20/2021. (V.21.) 23/2021. (VI.08.) 41/2021. (XI.18.), 12/2022. (V.19.), 17/2022.(VIII.25.), 22/2022.(X.27.), 15/2023.(IV.21.), 26/2023. (VI.28.), 38/2023.(XII.14.) önkormányzati rendelettel*)

Esztergom Megyei Jogú Város Önkormányzat képviselő-testülete az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján, a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:[[1]](#footnote-1)

*I. Fejezet*

*Általános rendelkezések[[2]](#footnote-2)*

**1. A rendelet hatálya**

**1. §**

(1) A rendelet területi hatálya kiterjed Esztergom Megyei Jogú Város közigazgatási területén a közúti közlekedés szabályairól szóló 1/1975. (II.5.) KPM-BM együttes rendelet (a továbbiakban: KRESZ) 17. § (1) bekezdésének e/2. pontjában meghatározott „Várakozási övezet (zóna)” jelzőtáblával és a fizető parkolásra utaló kiegészítő táblával megjelölt parkolóhelyekre, valamint a KRESZ 17. § (1) bekezdésének e/2. pontjában meghatározott „Várakozási övezet (zóna)” táblákkal határolt övezeten belül minden közútra, közterületre, illetve önkormányzati tulajdonban álló, közforgalom elől el nem zárt magánterületre.

(2) A rendelet hatálya kiterjed valamennyi rendszámmal rendelkező gépjárműre és azok tulajdonosára, üzemben tartójára, valamint használójára (a továbbiakban együtt: üzemben tartó).

**2. Értelmező rendelkezések**

**2. §**

E rendelet alkalmazásában:

*1.* *Bástya parkoló:* az Esztergom, belterület 19759/1, valamint 19759/2 helyrajzi számú közterület, mely a Bajcsy-Zsilinszky Endre utca, a Szent István Strandfürdő, az Aradi Vértanúk tere 2. számú épület és a Fürdő Szálló által határolt terület

*2.* *behajtási engedély köteles gépjármű:* olyan jármű, amelyet beépített erőgép hajt, kivétel a segédmotoros kerékpár;

*3.* *gépjármű üzembentartója:* a közúti közlekedési nyilvántartásról szóló 1999. évi LXXXIV. törvény 2. § 9. pontjában meghatározott személy;

*4.* *háztartás:* olyan együtt lakó személyek, akik egy lakásban vagy annak egy részében laknak;

*5.* *kiemelt egyházi ünnep:* augusztus 15., Nagyboldogasszony ünnepe;

*6.* *Kórház parkoló:* az Esztergom, belterület 19411 helyrajzi számú közterületnek a Babits Mihály utca, a Petőfi Sándor utca és a Vaszary Kolos Kórház által határolt része;

*7.* *lakás:* olyan összefüggő helyiségcsoport, amely a helyisége, közművesítettsége, melegvízellátása és fűtési módja alapján valamelyik komfortfokozatba (összkomfortos, félkomfortos, komfort nélküli) sorolható;

*8.* *munkaszüneti nap:* a munka törvénykönyvéről szóló 2012. évi I. törvény 102. § (1) és (4) szerinti nap;

*9.* [1] *szolgáltató:* az Esztergom Megyei Jogú Város Önkormányzata tulajdonában álló, jogi személyiséggel rendelkező gazdasági társaság 100%-os tulajdonában álló jogi személyiséggel rendelkező gazdasági társaság, a Gran Parkoló Kft. (2500 Esztergom, Deák Ferenc u. 4.);

*10.* *várakozási övezet:* a KRESZ 17. § (1) bekezdés e/2. pontjában meghatározott rendelkezés.

*II. Fejezet[[3]](#footnote-3)*

**2.**

**2. §**

**3.**

**3. §**

*III. Fejezet[[4]](#footnote-4)*

**4. §**

**5. §**

**6. §**

**7. §**

**8. §**

**9. §**

**4.**

**10. §**

**11. §**

**11/A. §**

**12. §**

**13. §**

**14. §**

**15. §**

**16. §**

**17. §**

*IV. Fejezet*

*A Város forgalmi rendjéről és a parkolás rendjéről[[5]](#footnote-5)*

**17/A. §[[6]](#footnote-6)**

A közúti közlekedésről szóló 1988. évi I. törvény 34. § (2) bekezdés alapján a helyi közút tekintetében a közút forgalmi rendjét átruházott hatáskörben a Városfejlesztési, Környezetvédelmi és Kulturális Bizottság alakítja ki.\*\*\*

**5. Várakozási övezetek**

**18. §**

(1) A várakozási övezetekhez tartozó közterületek jegyzékét jelen rendelet 4. melléklete, a területek határait térképen ábrázolva jelen rendelet 5. melléklete tartalmazza.

(2) A fizető várakozóhelyeket kijelölő szöveges tájékoztató táblán a Szolgáltatónak fel kell tüntetnie:

*a)* a tábla hatálya alatt várakozó díjfizetési kötelezettségét;

*b)* a díjfizetési kötelezettség időbeli hatályát;

*c)* a várakozási díj és pótdíj összegét;

*d)* a várakozási díj megfizetésének módját;

*e)* a díj és a pótdíj szedésére feljogosított szerv nevét és címét.

(3)[[7]](#footnote-7) A várakozási övezetekhez tartozó közterületeken gépjárművel jogszerűen várakozni kizárólag a várakozáskor érvényes parkolójegy, napijegy, hetijegy, ingyenes, havi, féléves, éves várakozási engedély, illetőleg díjfizetési mentességet igazoló egyéb okmány (a továbbiakban együtt: bizonylat) birtokában lehet.

(4)[[8]](#footnote-8)

(5)[[9]](#footnote-9) A várakozási – és pótdíjak mértékét, valamint a személygépjárművekre vonatkozó bérletárakat jelen rendelet 6. melléklete tartalmazza. Szolgáltató a várakozási engedélyeket a gépjármű üzembentartója részére kiállított hatósági okmány (lakcímkártya, forgalmi engedély) alapján állítja ki. Az esztergomi székhelyű vállalkozások esetében a kedvezmény igénybevételének feltétele, hogy a gépjármű forgalmi engedélyében a vállalkozás esztergomi székhelye kerüljön bejegyzésre.

(6)[[10]](#footnote-10) A Bástya parkoló és az Aradi vértanúk tere területén a területre megváltott jegyeken kívül csak a területre érvényes ingyenes lakossági várakozási engedélyek elfogadottak, a teljes városra érvényes bérletek nem. A parkolóban a parkolási jeggyel rendelkező gépjárművek legfeljebb 3 óra várakozásra jogosultak.

(7)[[11]](#footnote-11) A Kórház parkoló területén a területre megváltott jegyeken kívül csak a területre érvényes ingyenes lakossági várakozási engedélyek elfogadottak, a teljes városra érvényes bérletek nem.

(8)[[12]](#footnote-12) Az V. várakozási övezetben az első óra várakozás naponta 1 alkalommal ingyenes. Ennek módját a jelen rendelet 7. mellékletét képző „Eljárásrend” 8. pontja tartalmazza.

(9)[[13]](#footnote-13) A Simor János utca páratlan oldalán a 47. és 49., páros oldalán a 76/A és 78. házszámok által határolt területen, a gyorsétterem parkolói az V. várakozási övezethez tartoznak, azonban ezen a területen sem a Simor János utcára érvényes ingyenes lakossági, sem a teljes városra érvényes várakozási engedélyek nem érvényesek.

(10)[[14]](#footnote-14) A Simor János utcában, az Arany János utcától a Simor János utca 42. házszámig tartó területen, valamint az Arany János utcának a Simor János utcától a Petőfi Sándor utcáig tartó szakasza, az V. várakozási övezethez tartoznak, azonban ezen területen sem a Simor János utcára érvényes ingyenes lakossági, sem a teljes városra érvényes várakozási engedélyek nem érvényesek.

**6. Várakozási időszak**

**19. §**

(1)[[15]](#footnote-15) A várakozási díj fizetésének kötelezettsége az I., II., III., V., valamint a Bástya parkoló és Kórház parkoló bérletmentes várakozási övezetben hétfőtől-péntekig 08.00 órától 17.00 óráig áll fenn.

(2)[[16]](#footnote-16) A várakozási díj fizetésének kötelezettsége a Turisztikai övezetben hétfőtől szombatig 08.00 órától 19.00 óráig, vasárnap és ünnepnapokon 13.00 órától 19.00 óráig áll fenn.

(3)[[17]](#footnote-17) A várakozási díj fizetésének kötelezettsége a IV. várakozási övezetben (Tópart) május 1-je és október 1-je között a hét minden napján 09.00 órától 19.00 óráig áll fenn.

(4)[[18]](#footnote-18) Vasárnap és ünnepnapokon – a (2)-(3) bekezdésben meghatározott területek kivételével – nincs díjfizetési kötelezettség. Amennyiben a mindenkor hatályos munkaszüneti napok körüli munkarendről szóló miniszteri rendelet a naptár szerinti munkarendtől eltérést ír elő, úgy szombati napokon a munkanapi üzemidőt kell alkalmazni.\*

(5)[[19]](#footnote-19) A várakozás ingyenes:

*a)* a kiemelt egyházi ünnepeken a Turisztikai övezetben,

*b)* december 20-tól a következő év január 5-ig a város teljes területén.

*c)* a város teljes területén munkaszüneti és áthelyezett pihenőnapokon.

(6)[[20]](#footnote-20)

(7)[[21]](#footnote-21)

**7. Várakozási díj**

**20. §**

(1)[[22]](#footnote-22) Az érvényes bizonylatot a gépjárműben az első szélvédő mögött a jármű műszerfalán kívülről jól látható módon – parkolási esemény adatait tartalmazó oldalával a szélvédő felé fordítva – úgy kell elhelyezni, hogy annak érvényességéről és a jogosultságról az ellenőrzést végző személy megbizonyosodhasson, illetőleg az ellenőrzés során fel kell azt mutatni. Ez alól kivételt képez a mobiltelefonos jegyváltás, melynek esetén nem szükséges igazoló dokumentum elhelyezése.

(2) A várakozási díjfizetés, illetve a várakozási jogosultság ellenőrzését, valamint a pótdíjak megállapítását a Szolgáltató végzi.

(3)[[23]](#footnote-23) A várakozási díjak, pótdíjak és e rendelet szerinti kezelési költségek beszedésére a Szolgáltató jogosult. A várakozási díj és a pótdíj az Önkormányzatot illeti meg. Szolgáltató legalább a parkolási tevékenység üzemeltetéséhez szükséges költségekre jogosult. A bevételekkel kapcsolatos elszámolási szabályokról az Önkormányzat és a Szolgáltató a közöttük létrejött közszolgáltatási szerződésben rendelkeznek.

(4)[[24]](#footnote-24) Érvényes parkolási bérlettel rendelkező ügyfél kérheti (a gépjármű cseréje, vagy a jármű forgalmi rendszámának megváltozása miatt) a korábban megváltott parkolási bérlet átírását másik gépjárműre, vagy a megváltozott azonosítóval rendelkező járműre, amennyiben ez utóbbi járműnek – a jármű érvényes forgalmi engedélye szerint – az ügyfél a tulajdonosa, vagy üzembentartója. Az eljárás ingyenes.

(5)[[25]](#footnote-25) A parkolási pótdíjak eltörlésének menetéről, a kintlévőségek kezeléséről a rendelet 7. melléklete rendelkezik.

**21. §**

(1)[[26]](#footnote-26) A várakozási övezetekben – beleértve a 18. § (6)-(9) bekezdésben meghatározott övezeteket – a bizonylattal rendelkezőkön kívül várakozási díj megfizetése nélkül a bérletmentes övezetekben is várakozhatnak:

*a)* segédmotor-kerékpárral, motor-kerékpárral, oldalkocsis motor-kerékpárral;

*b)* a megkülönböztető jelzéssel, vagy ilyen célt szolgáló fény- és hangjelző készülékkel ellátott gépjármű;

*c)* közérdekből történő veszély-, illetve hibaelhárítást végzők gépjárműve;

*d)* a mozgáskorlátozott személy, illetőleg az őt szállító személy járművei, ha a mozgásában korlátozott személy eredeti és érvényes parkolási igazolványát a gépjármű első szélvédője mögött úgy helyezte el, hogy előlapja az érvényesség és a jogosultság ellenőrzése céljából látható;

*e)* Esztergom Megyei Jogú Város Önkormányzata, az Esztergomi Közös Önkormányzati Hivatal és Esztergom Megyei Jogú Város Önkormányzata intézményei tulajdonában, használatában lévő gépjárművek számára,

*f)* az Esztergomi Járási Hivatal tulajdonában álló személygépjárműve, a Szolgáltató által kiállított – forgalmi rendszám megjelölésével – várakozási engedély 20. § (1) bekezdés szerinti felhasználása esetén,

*g)* Az Esztergom Megyei Jogú Város közigazgatási területén feladatellátási kötelezettséget teljesítő háziorvosok, védőnők, gyermekorvosok, iskolaorvosok által használt gépjárművek, szolgáltatónként legfeljebb kettő darab jármű esetében;

*h)* a zöld rendszámú, azaz elektromos meghajtású gépjárművek a gépjármű töltése közben a kijelölt töltőhelyeken;

*i)* az esztergomi székhelyű vagy Esztergom Megyei Jogú Városban működő egyházi jogi személyek vagy azok képviselői részére jogi személyenként kettő darab gépjárműre;

*j)* az Esztergomi Turisztikai Nonprofit Kft.-vel a városi piac helységeinek bérletére vonatkozóan szerződéses jogviszonyban állók részére, a Petőfi Sándor utcára és a Simor János utcára.

(2)[[27]](#footnote-27) Az (1) bekezdés c), e), f), g) és j) pontjában meghatározott esetekben az engedély kiállításának feltétele, hogy a tárgyévet megelőző december hó 15-ig az illetékes hatóság, szolgáltató és közszolgáltató megküldje a Szolgáltató számára a várakozási díj megfizetése nélküli várakozásra jogosult gépjármű tulajdonosának nevét, lakcímét – cég esetén a cég székhelyét - valamint a gépjármű forgalmi rendszámát és a gépjármű típusát. Az illetékes hatóság az (1) bekezdés e) és g) pontja szerint Esztergom Megyei Jogú Város Önkormányzata, az (1) bekezdés f) pontja szerint az Esztergomi Járási Hivatal.

(3) A polgármester javaslata alapján a Szolgáltató ingyenes parkolást engedélyez az önkormányzati és kiemelt egyházi rendezvényre meghívott vendégeket szállító járművek várakozására.\*

(4)[[28]](#footnote-28) A polgármester javaslata alapján a Szolgáltató ingyenes parkolást engedélyezhet az önkormányzati és önkormányzati támogatással megvalósuló rendezvények, valamint a kiemelt egyházi ünnepek és rendezvények időtartamára.

**22. §**

(1)[[29]](#footnote-29) Az éves, illetve a féléves várakozási engedély díjából, háztartásonként legfeljebb egy gépjármű után az Esztergom Megyei Jogú Város közigazgatási területén állandó lakóhellyel rendelkező magánszemély

*a)* három gyermeket nevelő, vagy tartósan beteg gyermek nevelése miatt emelt családi pótlékban – hatósági igazolvánnyal bizonyítottan – részesülő szülő 65 %-os,

*b)* négy vagy ennél több gyermeket nevelő szülő 75 %-os kedvezmény igénybevételére jogosult a teljes árú engedély árából. Az a) pontban meghatározott tartósan beteg gyermek nevelése miatt járó kedvezményt kizárólag Magyarországon forgalomba helyezett személygépjárműre lehet igényelni. Amennyiben a forgalmi engedélyben üzembentartó is szerepel, abban az esetben csak az üzembentartó jogosult a kedvezmény igénybevételére

(2) A kedvezményre való jogosultság szempontjából gyermeknek kell tekinteni a születésétől a 21. életévének betöltéséig azt a személyt, aki a tankötelezett korhatárt nem érte el, illetve az alap-, a közép-, vagy felsőoktatás nappali rendszerű oktatásában vesz részt.

(3) A kedvezményre való jogosultságot a kérelmezőnek a kedvezmény igénybevételekor kell igazolnia születési anyakönyvi kivonattal vagy lakcímet igazoló hatósági bizonyítvánnyal.

(4) A kedvezmény nyújtásának feltétele, hogy a kérelmező – kizárólag a kedvezmény igénybevételének jogalapja ellenőrzése céljából – hozzájárul saját, illetve gyermeke neve, születési helye és ideje, anyja neve, valamint lakóhelye adatainak nyilvántartásba vételéhez, a kedvezmény igénybevétele iránti kérelemben.

(5) A kedvezményre jogosult az éves, illetve féléves várakozási engedély díjának kiegyenlítésében a kedvezménnyel csökkentett összeget fizeti meg.

(6)[[30]](#footnote-30) A bérletek megváltásának feltétele, hogy

*a)* az igénylőnek ne legyen 15 napnál régebbi pótdíjtartozása, valamint

*b)* az igénylő

*ba)* szerepeljen a gépjármű forgalmi engedélyében, mint tulajdonos vagy üzembentartó, vagy

*bb)* szerződéssel tudja igazolni, hogy a gépjárművet bérli, vagy lízingszerződése van rá, vagy

*bc)* rendelettel vagy határozattal tudja igazolni, hogy a gépjárművet hivatalos szerv kiutalta a részére

**23. §**

(1)[[31]](#footnote-31) A fizető övezeten belül kizárólag állandó esztergomi lakcímmel rendelkező magánszemély – amennyiben nincs lehetősége a lakóingatlan területén gépjármű tárolására – a lakcíméhez legközelebbi két utca területén ingyenesen jogosult éves várakozási engedélyt kiváltani, mely a kiállítás napjától a következő év január 31. napjáig érvényes. Állandó lakcímenként egy darab, két utcára érvényes várakozási engedély váltható. A jogosultságot a Szolgáltató a gépjármű üzembentartója részére az üzembentartó lakcímkártyája, valamint a gépjármű forgalmi engedélye alapján dokumentálja.

(2)[[32]](#footnote-32) A teljes városra érvényes várakozási engedélyek árából

*a)* [[33]](#footnote-33)esztergomi állandó lakcímmel, vagy bejelentett tartózkodási hellyel rendelkező magánszemélyek 50% kedvezményre jogosultak, lakcímenként legfeljebb két darab gépjárműre,

*b)* [[34]](#footnote-34)esztergomi székhelyű vállalkozások 25% kedvezményre jogosultak, gépjármű darabszám korlátozás nélkül.

(3)[[35]](#footnote-35) Az (1) és (2) bekezdésben foglalt kedvezmények összevonhatók és kombinálhatók, de legfeljebb két gépjárműre vehetők igénybe.

(4)[[36]](#footnote-36) A (2) bekezdés a) pont szerinti kedvezmény igénybevételére való jogosultságot a Szolgáltató a gépjármű üzembentartója részére a kiállított hatósági okmány (lakcímkártya, forgalmi engedély) alapján dokumentálja.

(5)[[37]](#footnote-37) Amennyiben a társasháznak, lakásszövetkezetnek nem minősülő ingatlanon belül több, az országos településrendezési és építési követelményekről szóló 253/1997. (XII. 20.) Korm. rendelet 105. §-a szerinti lakás rendeltetési egység található, a települési önkormányzat jegyzője kérelemre hatósági bizonyítványt állít ki az ingatlanban található lakás rendeltetési egységek számáról. Ebben az esetben az (1) bekezdésben foglalt kedvezmény igénybevételére minden lakás tekintetében van lehetőség. A kedvezmény igénybevételére való jogosultságot a Szolgáltató a gépjármű üzembentartója részére a kiállított hatósági bizonyítvány, valamint a lakcímkártya és a forgalmi engedély alapján dokumentálja.

*V. Fejezet*

*Parkolóhely megváltás*

**24. §**

Az építmények, önálló rendeltetési egységek, területek rendeltetésszerű használatához legalább az OTÉK 42. § (2) és (4) bekezdésben előírt mennyiségű és fajtájú járművek elhelyezési lehetőségét, továbbá rendszeres teherszállítás esetén rakodóhelyet kell a telken biztosítani. Meglévő építmények bővítése, átalakítása, rendeltetésük módosítása esetében csak a bővítésből, az átalakításból, illetőleg az új rendeltetésből eredő többlet gépkocsi elhelyezéséről kell gondoskodni, a meglévők megtartása mellett.

**25. §**

(1) Abban az esetben, ha a megváltási díjat az ügyfél a használatba vételi kérelem benyújtásáig teljes egészében megfizeti, ennek megtörténtét az Önkormányzat igazolja az illetékes építésügyi hatóság felé.

(2) Az 50 férőhelynél nagyobb szálláshelyek, illetőleg a Széchenyi téri vendéglátó-üzletek esetében a 24. §-ban meghatározott számú jármű 50 %-ának elhelyezését lehetővé tevő parkolóhelyet kell létesíteni.

(3) A parkolóhelyek megváltásából befolyó összeg - amit elkülönítetten kell nyilvántartani - csak meglévő parkolóhelyek felújítására és új parkolóhelyek építésére használható fel.

**26. §**

Amennyiben a parkolóhelyek kialakítása közforgalom céljára átadott magánút felhasználásával történik (OTÉK 42. § (11) bekezdés), és a magánút tulajdonosa nem a parkolóhely kialakítására kötelezett személy, úgy a kötelezettnek az Önkormányzat felé igazolnia kell, hogy a parkolóhelyek kialakításához a tulajdonos hozzájárulásával rendelkezik.

**27. §**

(1) Amennyiben a kötelezettséggel érintett építmény építtetője, illetve tulajdonosa a parkolóhely tulajdonjogát, illetve használati jogát úgy ruházza át, hogy az építmény rendeltetésszerű használatához a jogszabályokban előírt számú parkolóhely többé nem biztosított, úgy a kötelezettnek a parkolóhelyet meg kell váltania.

(2)[[38]](#footnote-38) ) Az (1) bekezdés szerinti megváltási kötelezettség a rendelet 2. mellékletének I. övezetében fekvő azon építmények esetében áll fenn, amelyek használatba vételi engedélyét 2008. december 1-jét követően adták ki.

(3) Az egyszeri megváltási díj összege 100.000,-Ft / parkolóhely.

**7. Záró rendelkezések**

**28. §**

(1) E rendelet 2018. július 1. napján lép hatályba.

(2) Jelen rendelet hatályba lépésével hatályát veszti Esztergom Város Önkormányzata Képviselő-testületének az Esztergom Város forgalmi és parkolási rendjéről szóló 27/2017. (X.3.) önkormányzati rendelete.

*1. melléklet[[39]](#footnote-39)*

*2. melléklet[[40]](#footnote-40)*

*3. melléklet[[41]](#footnote-41)*

*4. melléklet[[42]](#footnote-42)*

(A melléklet szövegét a(z) 4. melléklet.pdf elnevezésű fájl tartalmazza.)

*5. melléklet[[43]](#footnote-43)*

(A melléklet szövegét a(z) 5. melléklet.pdf elnevezésű fájl tartalmazza.)

*6. melléklet[[44]](#footnote-44)*

(A melléklet szövegét a(z) 6. melléklet.pdf elnevezésű fájl tartalmazza.)

*7. melléklet[[45]](#footnote-45)*

(A melléklet szövegét a(z) 7. melléklet.pdf elnevezésű fájl tartalmazza.)

1. A bevezetője az Esztergom Város Önkormányzata Képviselő-testületének 12/2022. (V. 19.) önkormányzati rendelete 4. §-a szerint módosított szöveg. [↑](#footnote-ref-1)
2. Az I. Fejezet címe az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 1. §-ával megállapított szöveg. [↑](#footnote-ref-2)
3. A II. Fejezetet (2-3. §-t) az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 10. § a) pontja hatályon kívül helyezte. [↑](#footnote-ref-3)
4. Az III. Fejezet címe az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 3. §-ával megállapított szöveg. A III. Fejezetet (4-17. §-t) az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 10. § b) pontja hatályon kívül helyezte. [↑](#footnote-ref-4)
5. A IV. Fejezet címe az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 2. §-ával megállapított szöveg. [↑](#footnote-ref-5)
6. A 17/A. §-t az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 3. §-a iktatta be. [↑](#footnote-ref-6)
7. A 18. § (3) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 1. § (1) bekezdésével megállapított szöveg. [↑](#footnote-ref-7)
8. A 18. § (4) bekezdése az Esztergom Város Önkormányzat képviselő-testületének 41/2021. (XI.18.) önkormányzati rendelete 2. §-ával megállapított szöveg. A 18. § (4) bekezdését az Esztergom Város Önkormányzata Képviselő-testületének 22/2022. (X. 27.) önkormányzati rendelete 8. §-a hatályon kívül helyezte. [↑](#footnote-ref-8)
9. A 18. § (5) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 1. § (2) bekezdésével megállapított szöveg. A 18. § (5) bekezdése az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 4. §-ával megállapított szöveg. [↑](#footnote-ref-9)
10. A 18. § (6) bekezdését az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 13. §-a iktatta be. [↑](#footnote-ref-10)
11. A 18. § (7) bekezdését az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 13. §-a iktatta be. [↑](#footnote-ref-11)
12. A 18. § (8) bekezdését az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 13. §-a iktatta be. [↑](#footnote-ref-12)
13. A 18. § (9) bekezdését az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 13. §-a iktatta be. [↑](#footnote-ref-13)
14. A 18. § (10) bekezdését az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 13. §-a iktatta be. [↑](#footnote-ref-14)
15. A 19. § (1) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 2. § (1) bekezdésével megállapított szöveg. A 19. § (1) bekezdése az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 14. §-ával megállapított szöveg. [↑](#footnote-ref-15)
16. A 19. § (2) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 2. § (1) bekezdésével megállapított szöveg. [↑](#footnote-ref-16)
17. A 19. § (3) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 2. § (1) bekezdésével megállapított szöveg. [↑](#footnote-ref-17)
18. A 19. § (4) bekezdése az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 5. §-ával megállapított szöveg. [↑](#footnote-ref-18)
19. A 19. § (5) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 2. § (2) bekezdésével megállapított szöveg. [↑](#footnote-ref-19)
20. A 19. § (6) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 2. § (2) bekezdésével megállapított szöveg. A 19. § (6) bekezdését az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 19. § g) pontja hatályon kívül helyezte. [↑](#footnote-ref-20)
21. A 19. § (7) bekezdését az Esztergom Város Önkormányzata Képviselő-testületének 22/2022. (X. 27.) önkormányzati rendelete 2. § (3) bekezdése iktatta be. A 19. § (7) bekezdését az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 19. § g) pontja hatályon kívül helyezte. [↑](#footnote-ref-21)
22. A 20. § (1) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 3. § (1) bekezdésével megállapított szöveg. A 20. § (1) bekezdése az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 15. § (1) bekezdésével megállapított szöveg. [↑](#footnote-ref-22)
23. A 20. § (3) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 3. § (2) bekezdésével megállapított szöveg. [↑](#footnote-ref-23)
24. A 20. § (4) bekezdése az Esztergom Város Önkormányzat képviselő-testületének 41/2021. (XI.18.) önkormányzati rendelete 4. §-ával megállapított szöveg. [↑](#footnote-ref-24)
25. A 20. § (5) bekezdését az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 15. § (2) bekezdése iktatta be. [↑](#footnote-ref-25)
26. A 21. § (1) bekezdése az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 16. §-ával megállapított szöveg. A 21. § (1) bekezdése az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 6. § (1) bekezdésével megállapított szöveg. [↑](#footnote-ref-26)
27. A 21. § (2) bekezdése az Esztergom Város Önkormányzat képviselő-testületének 41/2021. (XI.18.) önkormányzati rendelete 5. § (3) bekezdésével megállapított szöveg. A 21. § (2) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 4. § (2) bekezdésével megállapított szöveg. A 21. § (2) bekezdése az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 16. §-ával megállapított szöveg. [↑](#footnote-ref-27)
28. A 21. § (4) bekezdését az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 6. § (2) bekezdése iktatta be. [↑](#footnote-ref-28)
29. A 22. § (1) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 5. §-ával megállapított szöveg. [↑](#footnote-ref-29)
30. A 22. § (6) bekezdését az Esztergom Város Önkormányzat képviselő-testületének 41/2021. (XI.18.) önkormányzati rendelete 6. §-a iktatta be. [↑](#footnote-ref-30)
31. A 23. § (1) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 6. § (1) bekezdésével megállapított szöveg. A 23. § (1) bekezdése az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 17. § (1) bekezdésével megállapított szöveg. A 23. § (1) bekezdése az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 7. § (1) bekezdésével megállapított szöveg. [↑](#footnote-ref-31)
32. A 23. § (2) bekezdése az Esztergom Város Önkormányzata Képviselő-testületének 22/2022. (X. 27.) önkormányzati rendelete 6. § (1) bekezdésével megállapított szöveg. [↑](#footnote-ref-32)
33. A 23. § (2) bekezdés a) pontja az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 17. § (2) bekezdésével megállapított szöveg. [↑](#footnote-ref-33)
34. A 23. § (2) bekezdés b) pontja az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 17. § (2) bekezdésével megállapított szöveg. [↑](#footnote-ref-34)
35. A 23. § (3) bekezdését az Esztergom Város Önkormányzata Képviselő-testületének 22/2022. (X. 27.) önkormányzati rendelete 6. § (2) bekezdése iktatta be. A 23. § (3) bekezdése az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 7. § (2) bekezdésével megállapított szöveg. [↑](#footnote-ref-35)
36. A 23. § (4) bekezdését az Esztergom Város Önkormányzata Képviselő-testületének 22/2022. (X. 27.) önkormányzati rendelete 6. § (2) bekezdése iktatta be. [↑](#footnote-ref-36)
37. A 23. § (5) bekezdését az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 7. § (3) bekezdése iktatta be. [↑](#footnote-ref-37)
38. A 27. § (2) bekezdése az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 8. §-ával megállapított szöveg. [↑](#footnote-ref-38)
39. Az 1. mellékletet az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 10. § c) pontja hatályon kívül helyezte. [↑](#footnote-ref-39)
40. A 2. melléklet az Esztergom Város Önkormányzata Képviselő-testületének 17/2022. (VIII. 25.) önkormányzati rendelete 7. § - 1. mellékletével megállapított szöveg. A 2. mellékletet az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 10. § d) pontja hatályon kívül helyezte. [↑](#footnote-ref-40)
41. A 3. mellékletet az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 10. § e) pontja hatályon kívül helyezte. [↑](#footnote-ref-41)
42. A 4. melléklet az Esztergom Város Önkormányzata Képviselő-testületének 22/2022. (X. 27.) önkormányzati rendelete 7. § (1) bekezdésével megállapított szöveg. A 4. melléklet az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 18. § (1) bekezdésével megállapított szöveg. A 4. melléklet az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 9. § (1) bekezdésével megállapított szöveg. [↑](#footnote-ref-42)
43. Az 5. melléklet az Esztergom Város Önkormányzata Képviselő-testületének 22/2022. (X. 27.) önkormányzati rendelete 7. § (2) bekezdésével megállapított szöveg. Az 5. melléklet az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 18. § (2) bekezdésével megállapított szöveg. Az 5. melléklet az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 9. § (2) bekezdésével megállapított szöveg. [↑](#footnote-ref-43)
44. A 6. melléklet az Esztergom Város Önkormányzata Képviselő-testületének 22/2022. (X. 27.) önkormányzati rendelete 7. § (3) bekezdésével megállapított szöveg. A 6. melléklet az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 18. § (3) bekezdésével megállapított szöveg. A 6. melléklet az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 9. § (3) bekezdésével megállapított szöveg. [↑](#footnote-ref-44)
45. A 7. mellékletet az Esztergom Város Önkormányzat képviselő-testületének 41/2021. (XI.18.) önkormányzati rendelete 7. §-a iktatta be. A 7. melléklet az Esztergom Megyei Jogú Város Önkormányzata Képviselő-testületének 15/2023. (IV. 21.) önkormányzati rendelete 18. § (4) bekezdésével megállapított szöveg. A 7. melléklet az Esztergom Megyei Jogú Város Önkormányzata Képviselő-testületének 38/2023. (XII. 14.) önkormányzati rendelete 9. § (4) bekezdésével megállapított szöveg. [↑](#footnote-ref-45)